कोलकाता को लंदन जैसा बनाना चाहती हैं ममता  
पश्चिम बंगाल की मुख्यमंत्री ममता बनर्जी ने कोलकाता को लंदन जैसा बनाने के अपने सपने की नींव रख दी है।
पश्चिम बंगाल की मुख्यमंत्री ममता बनर्जी ने कोलकाता को लंदन जैसा बनाने के अपने सपने की नींव रख दी है। हुगली नदी के 10 किलोमीटर लंबे किनारे के सुंदरीकरण के पायलट प्रोजेक्ट का मंगलवार को उद्घाटन किया गया।   इस मौके पर शिपिंग मंत्री मुकुल रॉय भी मौजूद थे। इस मौके पर ममता बनर्जी ने कहा कि वो कोलकाता को लंदन में बदल देना चाहती हैं लेकिन इसके लिए उनके पास ना तो लंदन जैसा इंफ्रास्ट्रक्टर है और ना ही उतना पैसा इसलिए वो निजी क्षेत्र की मदद से इस सपने को साकार करने जा रही हैं हालांकि इस प्रोजेक्ट का बजट कितना होगा और कब तक पूरा होगा ये अभी साफ नहीं है।